Alter Bridge - Wayward One Tab Online | UG Plus @ Ultimate-Guitar.com
Easiest way to learn “Wayward One”
“Wayward One” by Alter Bridge
To play “Wayward One” start Tab Pro Free trial 5 dood toe vliegtuig in see neerstort | Netwerk24
19 Mei 2019 08:07
Die Piper PA-vliegtuig het kort nadat dit van Roatáneiland in Honduras opgestyg het, in die see neergestort. Foto: Getty Images
Vyf buitelanders, waaronder die vlieënier, is Saterdag dood toe hul private vliegtuig in die see neerstort kort nadat dit van Roatáneiland in Honduras opgestyg het.
Roatán is ’n gewilde toerismebestemming aan die Atlantiese kus. Honduras is ’n land in sentraal Amerika, geleë tussen Guatemala en Nicaragua.
Strydende berigte is ontvang van die slagoffers se nasionaliteite. Jose Domingo Meza, woordvoerder van die land se gewapende magte, het gesê vier van die slagoffers was van die VSA terwyl die vyfde se nasionaliteit nog nie vasgestel kon word nie.
Plaaslike nooddienste het aanvanklik gesê die slagoffers was vier Kanadese en ’n persoon in wie se nasionaliteit onbekend is.
Die oorsaak van die ongeluk is ook nog nie bekend nie.
Die Piper PA-vliegtuig was onderweg na die hawestad Trujillo, sowat 80 km van Roatán af.
Roatán is uiters gewild onder toeriste van die VSA, Kanada en Europa, het owerhede gesê. – Reuters
Meer oor: Honduras | Toerisme | Vliegtuigongeluk | Vliegtuig